**39.§**

# Par Ogres novada pašvaldības domes priekšsēdētāja, viņa vietnieku un Ogres novada pašvaldības centrālās administrācijas „Ogres novada pašvaldība” amatu un amatalgu likmju saraksta apstiprināšanu

Noklausoties Ogres novada pašvaldības neatkarīgās speciālistes juridiskajos jautājumos Danas Bārbales informāciju, pamatojoties uz likuma “Par pašvaldībām” 21. panta pirmās daļas 13. punktu un saskaņā ar Valsts un pašvaldību institūciju amatpersonu un darbinieku atlīdzības likuma 7. pantu, Darba likuma 62. panta ceturto daļu, 2010. gada 30. novembra Ministru kabineta noteikumiem Nr. 1075 “Valsts un pašvaldību institūciju amatu katalogs” un 2013. gada 29. janvāra Ministru kabineta noteikumiem Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”, Ministru kabineta 2010. gada 18. maija noteikumiem Nr. 461 „Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību”,

**balsojot: PAR –** 11 balsis (A.Ceplītis, E.Dzelzītis, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, M.Siliņš, I.Tamane), **PRET** – 4 balsis (E.Bartkevičs, V.Gaile, V.Pūķe, L.Strelkova), **ATTURAS** – nav,

Ogres novada dome **NOLEMJ:**

1.**Apstiprināt** Ogres novada pašvaldības domes priekšsēdētāja, vietnieku, Ogres novada pašvaldības centrālās administrācijas „Ogres novada pašvaldība” amatu un amatalgu likmju sarakstu ([pielikumā uz 4 lapām](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/18%20decembris%20/piel/piel_par_39.docx)).

2. **Ar šī** **lēmuma spēkā stāšanās brīdi spēku zaudē 2014. gada 23. janvāra** Ogres novada domes lēmumu (protokols Nr.2; 37.§) „Par Ogres novada domes priekšsēdētāja, vietnieku, Ogres novada pašvaldības (administrācijas) amatu un amatalgu likmju saraksta apstiprināšanu”.

**3. Kontroli** par lēmuma izpildi uzdotdomes priekšsēdētājam **Artūram Mangulim.**

*Lēmums stājas spēkā 2014. gada 19. decembrī.*